stanford-oval/wikipedia huggingface dataset:
Justin Azevedo
Ura > Seuraura > Junioriura

Azevedo aloitti jääkiekon kuusivuotiaana. Hän pelasi kauden 2003–2004 WOHL-joukkue Chatham Maroonsissa, minkä jälkeen OHL-joukkue Kitchener Rangers varasi Azevedon 14. pelaajana kesällä 2004. Tulokaskausi 2004–2005 toi hänelle 39 tehopistettä ja kaudella 2005–2006 Azevedo oli tehoilla 29+40=69 Rangersin toiseksi paras pistemies ja maalintekijä Evan McGrathin jälkeen. Kaudella 2005–2006 hän voitti 39 syötöllään joukkueen sisäisen syöttöpörssin. Kevään 2006 pudotuspeleissä Azevedo oli tehoilla 4+11=15 Rangersin toiseksi paras pistemies Steve Downien jälkeen.
Kaudella 2007–2008 Azevedo voitti OHL:n piste- ja syöttöpörssin tehoilla 43+81=124 ja hänet palkittiin Eddie Powers Trophylla. Hän teki eniten pisteitä myös CHL:ssä ja palkittiin koko katto-organisaation vuoden pelaajana sekä CHL Top Scorer Awardilla. Azevedo valittiin myös CHL:n ensimmäiseen tähdistökentälliseen. Hän voitti myös OHL:n pudotuspelien piste- ja syöttöpörssin, joista jälkimmäisen voiton Azevedo jakoi joukkuetoverinsa Mikkel Bødkerin kanssa. Lisäksi hän voitti OHL:n mestaruuden, palkittiin pudotuspelien arvokkaimpana pelaajana Wayne Gretzky 99 Awardilla ja valittiin liigan ensimmäiseen tähdistökentälliseen. OHL-läpimurtonsa myötä Azevedo palkittiin myös Red Tilson Trophylla. Hän voitti myös Memorial Cupin sekä turnauksen pistepörssin, ja hänet palkittiin Ed Chynoweth Awardilla ja valittiin tähdistökentälliseen.
Los Angeles Kings varasi Azevedon kuudennella kierroksella 153. pelaajana NHL:n varaustilaisuudessa 2008.
Ura > Seuraura > Ammattilaisura

Azevedo siirtyi heti varausta seuranneeksi kaudeksi 2008–2009 Los Angeles Kingsin organisaatioon ja sen farmijoukkue Manchester Monarchsiin vuoden mittaisella AHL-sopimuksella. Azevedon AHL-tulokaskausi jäi kuitenkin loukkaantumisten takia vain 49 runkosarjaotteluun, joissa hän keräsi tehot 12+24=36. Heinäkuussa 2009 Azevedo teki Kingsin kanssa kolmivuotisen tulokassopimuksen. Loukkaantumiset lyhensivät myös hänen kauttaan 2009–2010 ja runkosarja Monarchsissa jäi 46 otteluun. Kaudella 2010–2011 Azevedo oli tehoilla 18+35=53 joukkueen toiseksi paras pistemies Bud Hollowayn jälkeen, jonka kanssa hän jakoi myös Monarchsin sisäisen syöttöpörssin voiton kevään 2010 pudotuspeleissä.
Kaudella 2011–2012 Azevedo voitti Monarchsin sisäisen piste- ja maalipörssin tehoilla 28+22=50. Kings nosti hänet ja monen muun sopimuspelaajan vahvuuteensa huhti-toukokuun vaihteessa 2012, mutta Azevedo ei debytoinut NHL:ssä koko tulokassopimuksensa aikana.
Kaudeksi 2012–2013 Azevedo teki vuoden mittaisen sopimuksen SM-liigajoukkue Rauman Lukon kanssa. Hänet hankittiin joukkueen ykkössentteriksi ja nimettiin varakapteeniksi. Hän oli runkosarjassa lopulta koko pistepörssin toinen tehoilla 20+38=58 edellään vain Kärppien Juha-Pekka Haataja. Azevedo jakoi kolmella osumallaan myös runkosarjan alivoimamaalipörssin voiton JYPin Olli Sipiläisen sekä Bluesia ja HIFK:ta edustaneen Mika Hannulan kanssa. Hän onnistui tekemään pääsarjauransa ensimmäisen kypärätempun 21. maaliskuuta 2013 toisessa puolivälieräottelussa Jokereita vastaan. Azevedo sai ottelussa myös yhden syöttöpisteen ja palkittiin Ilta-Sanomien kolmen tähden tähtipelaajana. Hän otti Lukon kanssa 4–2-otteluvoitot runkosarjavoittaja Jokereista ja voitti itse myös koko kevään 2013 pudotuspelien piste- ja maalipörssin tehoilla 10+8=18. Azevedo teki viisi pistettä enemmän kuin pistepörssissä toiseksi sijoittunut Ässien Mika Niemi. Hänestä tuli myös SM-liigan yhden kauden pudotuspelien eniten maaleja 2000-luvulla tehnyt pelaaja. Azevedo valittiin kauden päätteeksi SM-liigan tähdistökentälliseen.
Keväällä 2013 Azevedo teki alustavan sopimuksen KHL-seura Lev Prahan kanssa.
Ura > Maajoukkueura

| Mitalit> Maa:   Kanada.Miesten jääkiekko.U-18 Junior World Cup  | Mitalit> Maa:   Kanada.Miesten jääkiekko.U-18 Junior World Cup  | Mitalit> Maa:   Kanada.Miesten jääkiekko.U-18 Junior World Cup  | Maa:   Kanada> Miesten jääkiekko. |
| --- | --- | --- | --- |
|  Kultaa | Piešťany 2005 | jääkiekko |  |
Azevedo pelasi alle 18-vuotiaiden MM-kilpailuissa vuonna 2006, jolloin hän oli tehoilla 4+4=8 Kanadan paras maalintekijä ja jakoi myös joukkueen sisäisen pistepörssin voiton François Bouchardin kanssa. Azevedo valittiin turnauksen tähdistökentälliseen.
Azevedo pelasi myös World U-17 Hockey Challengessa vuonna 2005, jolloin hän edusti Ontarion joukkuetta. Azevedo pelasi myös alle 18-vuotiaiden U-18 Junior World Cupissa vuonna 2005 voittaen kultaa.
Muuta

Azevedon äiti on syntynyt Portugalissa. Justin on saanut myös Portugalin kansalaisuuden.
Tilastot

Azevedo AHL-joukkue Manchester Monarchsin paidassa helmikuussa 2011.
Bookworm

| Bookworm |
| --- | --- |
Kehittäjä:  PopCap Games
Julkaisija:  PopCap Games
Jakelija:  PopCap Games
Taiteilija:  Jason Kapalka
Pelisarja:  Bookworm
Pelimoottori:  PopCap Games Framework
Julkaistu:  2003
Lajityyppi:  pulmapeli
Pelimuoto:  yksinpeli
Alusta:  Microsoft Windows Nintendo DS iOS Game Boy Advance DSiWare Macintosh Xbox Live Arcade Java ME
Jakelumuoto:  CD-levy, digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK  : 
Bookworm on PopCap Gamesin kehittämä pulmapeli. Se julkaistiin ensimmäisen kerran tietokoneelle 25. tammikuuta 2003. Se julkaistiin myöhemmin myös muun muassa Nintendo DS:lle ja Game Boy Advancelle.
Pelissä pelaajan on yhdistettävä kirjaimia ja siten muodostettava englanninkielisiä sanoja.
Marraskuussa 2006 peli sai jatko-osan Bookworm Adventures.
Kapp

Kapp voi tarkoittaa sukunimeä:
Artur Kapp (1878–1952), Viron varhaisimpia ammattisäveltäjiä
Wolfgang Kapp (1858–1922), itäpreussilainen virkamies ja journalisti
Johannes Kapp (1929–2018), saksalainen roomalaiskatolinen piispa
Paikannimeä:
Kapp, taajama Østre Totenin kunnassa Norjassa
Tapahtumaa:
Kappin vallankaappaus (saks. der Kapp-Lüttwitz-Putsch, der Kapp-Putsch)
Käpp

Osvald Käpp (1905 Tallinna – 1995 New York), virolainen painija ja olympiavoittaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kapp”, voi hakea sivunnimihaulla, laajalla sivunnimihaulla tai tekstihaulla.
Brown Ideye

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Aide Brown Ideye
Syntymäaika: 10. lokakuuta 1988
Syntymäpaikka: Lagos, Nigeria
Pelipaikka: hyökkääjä
Pituus: 181 cm
Seura
Seura: Olympiakos FC
Pelinumero: 99
Junioriseurat
-2006: Bayelsa United
Seurat
| Vuodet | Seura | O | (M) |
| 2006-2007 | Ocean Boys FC | 5 | (1) |
| 2008-2010 | Neuchâtel Xamax | 55 | (23) |
| 2010-2011 | FC Sochaux | 52 | (17) |
| 2011-2014 | FK Dynamo Kiova | 68 | (31) |
| 2014-2015 | West Bromwich Albion | 24 | (4) |
| 2015- | Olympiakos FC | 0 | (0) |
Maajoukkue
| 2007 | Nigeria U20 | 5 | (1) |
| 2010- | Nigeria | 23 | (5) |
 Seurajoukkueuran tilastot kattavat vain kansalliset sarjat, päivitetty 6. syyskuuta 2015.  Maajoukkueuran tilastot päivitetty 6. syyskuuta 2015.
| Mitalit> Maa:   Nigeria.Miesten jalkapallo.AM-kilpailut  | Mitalit> Maa:   Nigeria.Miesten jalkapallo.AM-kilpailut  | Mitalit> Maa:   Nigeria.Miesten jalkapallo.AM-kilpailut  | Maa:   Nigeria> Miesten jalkapallo. |
| --- | --- | --- | --- |
|  Kultaa | Etelä-Afrikka 2013 | Jalkapallo |  |
Aide Brown Ideye (s. 10. lokakuuta 1988) on nigerialainen jalkapalloilija, joka edustaa Kreikan Superliigassa pelaavaa Olympiakos FC:tä. Pelipaikaltaan Ideye on keskushyökkääjä. Hänen kasvattajaseuransa on nigerialainen Bayelsa United. Ideye kuuluu Nigerian jalkapallomaajoukkueeseen, jonka riveissä hän voitti mestaruuden vuoden 2013 Afrikan-mestaruuskilpailuissa.
Ura > Seurajoukkueura

Ideye aloitti uransa nigerialaisessa Bayelsa Unitedissa, josta hän siirtyi 2006 saman maan Ocean Boysiin. Ensimmäistä kertaa hän siirtyi Eurooppaan vuonna 2008, kun sveitsiläinen Neuchâtel Xamax osti hänet. Kolmen Sveitsin vuoden jälkeen hän siirtyi Ranskan Ligue 1:n FC Sochaux'n riveihin. Vuonna 2011 Ideye siirtyi ukrainalaisen FK Dynamo Kiovan joukkueeseen, jossa hän pääsi myös ensimmäistä kertaa pelaamaan Mestareiden liigaa vuonna 2012. Dynamon riveissä hän voitti myös Ukrainan supercupin vuonna 2011. Ideye siirtyi kesällä 2014 Englannin valioliigassa pelaavaan West Bromwich Albioniin. Hän onnistui kauden aikana 24 valioliigaottelussa vain neljästi maalinteossa.
Vain yhden West Bromwich -kauden jälkeen Ideye siirtyi elokuussa 2015 Kreikan Superliigan Olympiakos FC:hen.
Ura > Maajoukkueura

Nuorisomaajoukkueessa esiintynyt Ideye valittiin maajoukkueeseen MM-kisoihin 2010 John Obi Mikelin loukkaannuttua. Hän oli mukana, kun Nigerian jalkapallomaajoukkue voitti Afrikan mestaruuden vuonna 2013. Hän kuului myös Nigerian joukkueeseen Maanosaliittojen cupissa 2013.
Käännös suomeksi
Jānis Reinis

Jānis Reinis (13. joulukuuta 1960 Obeliai – 26. elokuuta 2016) oli latvialainen näyttelijä. Hän esiintyi esimerkiksi Latvian kansallisteatterissa ja lisäksi lukuisissa elokuvissa, joiden joukossa ovat olleet Uusi äiti (1996), Baiga vasara (2000), Rīgas sargi (2007) ja The Courageous Heart of Irena Sendler (2009).
Aiheesta muualla

Jānis Reinis Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Jānis Reinis
Käännös suomeksi
Kansasin sinetti

Kansasin sinetti
Kansasin sinetti on Yhdysvaltain Kansasin osavaltion tunnus. Se hyväksyttiin 25. toukokuuta 1861.
Vaakunan on kuvattu seuraavat asiat:
maisema, jonka ylle aurinko nousee
joki ja höyrylaiva (symboloi kauppaa)
uudisasukkaan mökki ja pellolla työskentelevä mies (symboloi maataloutta)
länteen matkaava vankkurikaravaani (symboloi Amerikan laajentumista)
biisoneita metsästävät intiaanit
34 tähden ryhmä sinetin yläosassa symboloiden Kansasin olevan 34 Yhdysvaltain liittovaltioon liittynyt osavaltio
Osavaltion motto Ad Astra par Aspera, Vaikeuksien kautta voittoon (tähtiin)
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Yhdysvaltain osavaltioiden sinetit
Alabama
Alaska
Arizona
Arkansas
Colorado
Connecticut
Delaware
Etelä-Carolina
Etelä-Dakota
Florida
Georgia
Havaiji
Idaho
Illinois
Indiana
Iowa
Kalifornia
Kansas
Kentucky
Louisiana
Länsi-Virginia
Maine
Maryland
Massachusetts
Michigan
Minnesota
Mississippi
Missouri
Montana
Nebraska
Nevada
New Hampshire
New Jersey
New York
New Mexico
Ohio
Oklahoma
Oregon
Pennsylvania
Pohjois-Carolina
Pohjois-Dakota
Rhode Island
Tennessee
Texas
Utah
Vermont
Virginia
Washington
Wisconsin
Wyoming
Kasharin rautatieasema

Kasharin rautatieasema on rautatieasema entisessä Kasharin kunnassa, nykyisin Albanian pääkaupunki Tiranan alueella. Se sijaitsee vuonna 1949 avatun Durrës–Tirana-radan varrella, kymmenen kilometrin päässä Tiranan keskustasta.
Durrës–Tirana-radan alkuperäinen pääteasema, kaupungin keskustassa sijainnut Tiranan rautatieasema, suljettiin 1. syyskuuta 2013 ja purettiin uuden bulevardin tieltä. Tiranaa lähimmäksi rautatieasemaksi jäi tuolloin Vorën rautatieasema 15 kilometrin päässä kaupungista.
Kasharin asema avattiin uudistustöiden jälkeen Tiranan aseman väliaikaiseksi korvaajaksi 26. toukokuuta 2015. Avajaisissa olivat paikalla parlamentin puhemies Ilir Meta ja Albanian liikenneministeri Edmond Haxhinasto. Kasharin ja Durrësin välillä kulkee päivittäin seitsemän junavuoroa kumpaankin suuntaan. Kaupungin keskustasta Kasharin asemalle pääsee bussilla. Asema palvelee Tiranaa toistaiseksi, kunnes Laprakën alueelle suunniteltu uusi rautatieasema valmistuu.
Jānis Petraškevičs

Jānis Petraškevičs (s. 10. helmikuuta 1978 Riika) on latvialainen säveltäjä.
Petraškevičs opiskeli aluksi viulunsoittoa Riian Emīls Dārziņš -musiikkikoulussa; tämän jälkeen hän sai siellä sävellysopetusta Gederts Ramansilta (1994–96). Hän jatkoi sävellysopintojaan Pēteris Plakidisin johdolla Latvian Jāzeps Vītols -musiikkiakatemiassa vuosina 1996–2003. Lisäksi Petraškevičs opiskeli Ruotsissa Tukholman kuninkaallisessa musiikkikorkeakoulussa (1998–99, opettajana Sven-David Sandström) ja Göteborgin yliopistossa (2004–07, opettajana Ole Lützow-Holm). Vuonna 2007 hän aloitti tohtorin väitöskirjan tekemisen musiikkitieteestä Vītols-musiikkiakatemiassa.
Petraškevičsin musiikkia on esitetty Latvian ja Ruotsin lisäksi myös Itävallassa, Belgiassa, Kanadassa, Ranskassa, Saksassa, Italiassa, Japanissa, Liettuassa, Alankomaissa, Puolassa ja Sveitsissä. Teosten esityksiä on pidetty sellaisissa tapahtumissa kuin Venetsian biennaalissa (2008), ISCM:n maailman musiikkipäivillä (2008), Musica Viva -konserttisarjassa Münchenissä (2012) ja Warszawska Jesień (Varsovan syksy) -festivaalissa (2013).
Petraškevičs on myös kirjoittanut artikkeleita lehtiin ja luennoinut Vītols-akatemiassa.
Teoksia

Flight of the Arrow. Just heaving in sight and...far afar (monodraama) sellolle (1996–97)
et la nuit illumina la nuit (recitativi ed ariosi) A-klarinetille, alttoviululle ja pianolle (1997)
mist...the furthest point oboelle (+englannintorvelle), bassoklarinetille, piccolotrumpetille ja kontrabassolle (1997–98)
Distance(s), 20 jouselle (1999)
Arktos oboelle (+englannintorvelle), klarinetille, käyrätorvelle, trumpetille, pasuunalle, alttoviululle ja sellolle (2000–02)
trop proche / trop loin, pienelle (15 soittajan) orkesterille (2001–02)
Mezzogiorno alttohuilulle (+bassohuilulle), oboelle (+englannintorvelle), klarinetille, harpulle, kitaralle, mandoliinille, viululle, alttoviululle, sellolle, kontrabassolle, pianolle ja lyömäsoittimille (2004–05)
Translated into the Language of Memory, suurelle orkesterille (2006–07)
Darkroom – Ein Phantasiestück für Ensemble, pienelle (15 soittajan) orkesterille (2012)
Blackfriarsin asema

Blackfriars on Thameslinkin rautatieasema ja Lontoon metron Circle- ja District-linjojen asema Lontoon Cityssä Thamesin rannalla. Aseman nimi tulee sitä ympäröivästä Blackfriarsin alueesta, joka on saanut nimensä paikalla keskiajalla sijainneesta mustien veljien luostarista.
Rautatieaseman laiturit ulottuvat Blackfriars Railway Bridgeä pitkin Thamesin yli ja niille on päässyt joen molemmilta rannoilta joulukuusta 2011 lähtien. Thameslinkin radalla seuraava asema on pohjoisessa City Thameslink ja etelässä joko Elephant & Castle tai London Bridge junavuorosta riippuen. Lontoon modernin taiteen museo Tate Modern sijaitsee lähellä eteläistä sisäänkäyntiä. Rautatieaseman yhteydessä toimiva metroasema sijaitsee Circle- ja District-linjalla Templen ja Mansion Housen asemien välissä, joen pohjoispuolella.
Blackfriarsin asemalaitureiden yläpuolelle on asennettu 4 400 aurinkokennoa.
Metroasema avattiin 30. toukokuuta 1870 osana District Railwayn linjan jatketta Westminsterista Blackfriarsiin. Uusi rataosuus rakennettiin samaan aikaan kuin Victoria Embankment. Rautatieasema avattiin St. Paul -nimisenä 1886 ja sen nimi muutettiin nykyiselleen 1937. Asema rakennettiin uudelleen 1977 ja jälleen 2011.
Bungoman piirikunta

| Bungoman piirikunta |
| --- | --- |
 Bungoman piirikunnan sijainti Keniassa
 Koordinaatit: 0.5671°N, 34.5608°E 
Valtio:  Kenia
Hallinto:  
 – hallinnollinen keskus:  Bungoma (55 867 as., 2009)
Pinta-ala  ():  3 032,2 km²
Väkiluku (2009)  ():  1 375 063
Lyhenteet:  
 – ISO 3166:  KE-03
 
bungoma.go.ke
Bungoman piirikunta on yksi Kenian aluehallinnon 47 piirikunnasta. Se sijaitsee Kenian Ugandan vastaisella länsirajalla. Piirikunnan pohjoisosassa, valtakunnanrajalla kohoaa sammunut kilpitulivuori Mount Elgon (4 321 m), jonka rinteillä sijaitsee kahden maan yhteinen Mount Elgonin kansallispuisto. Muu piirikunta on 1 200–1 800 metriä merenpinnan yläpuolella.
Piirikunnan pinta-ala on 3 032,2 neliökilometriä ja väkiluku 1 630 934 (1 375 063 vuonna 2009). Piirikunnan keskus on Bungoman kaupunki (55 867 as. vuonna 2009). Laajemman kaupunkialueen asukasluku on yli 120 000. Se sijaitsee linnuntietä noin 325 kilometriä Nairobista luoteeseen ja maanteitse noin 35 kilometriä Ugandan rajalta itään.
Piirikunta jakautuu paikallishallinnossa yhdeksään vaalipiiriin (constituences: Bumula, Kanduyi, Kimilili, Sirisia, Kabuchai, Webuye East, Webuye West, Tongaren, ja Mt. Elgon),  jotka voidaan jakaa edelleen 46 äänestysalueeseen (electoral ward).
Maaperä on viljavaa. Seudulla viljellään esimerkiksi maissia ja sokeriruokoa. Vuoden alin lämpötila on tyypillisesti 15–20 °C ja ylin 22–30 °C. Sadekausia on kaksi (huhti–toukokuu ja heinä–elokuu), jotka tuovat keskimäärin 1 200–1 800 millimetrin vuosisademäärän. Viileintä on heinä–syyskuussa. Ylempänä vuoristossa sääolot poikkeavat muusta piirikunnasta.
Näkymä Bungoman kaupungista.
Aiheesta muualla

Kuvia tai muita tiedostoja aiheesta Bungoman piirikunta Wikimedia Commonsissa
Bungoma County. County well know for sugarcane and maize farming (Arkistoitu – Internet Archive) (englanniksi) (kenyacounty.co.ke)
Kenian piirikunnat
Baringo
Bomet
Bungoma
Busia
Elgeyo Marakwet
Embu
Garissa
Homa Bay
Isiolo
Kajiado
Kakamega
Kericho
Kiambu
Kilifi
Kirinyaga
Kisii
Kisumu
Kitui
Kwale
Laikipia
Lamu
Länsi-Pokot
Machakos
Makueni
Mandera
Marsabit
Meru
Migori
Mombasa
Muranga
Nairobi
Nakuru
Nandi
Narok
Nyamira
Nuandarua
Nyeri
Samburu
Siaya
Taita Taveta
Tana River
Tharaka Nithi
Trans Nzoia
Turkana
Uasin Gishu
Vihiga
Wajir
Kasperi Salo

| Kasperi Salo> Henkilötiedot |
| --- | --- |
Syntynyt: 3. lokakuuta 1979 (ikä 45) Kerava
Kansalaisuus:   Suomi
Sulkapalloilija
Pituus:  180 cm
Paino:  80 kg
Kätisyys:  oikeakätisyys
Korkein listasijoitus:  17.
Kasperi Salo (s. 3. lokakuuta 1979 Kerava) on suomalainen sulkapalloilija. Parhaimmillaan Salo on sijoittunut maailmanlistan sijalle 17.
Salo pelasi sulkapalloa vuoden 2004 kesäolympialaisissa miesten kaksinpelissä häviten ensimmäisellä kierroksella. Suomen Sulkapalloliitto valitsi Salon vuoden 2004 pelaajaksi.
Salo valittiin Suomen Sulkapalloliiton olympiavalmentajaksi vuosiksi 2010–2012. Vuonna 2010 Sulkapalloliitto valitsi hänet vuoden valmentajaksi.
Bagdadin kansainvälinen lentoasema

Terminaali, lähtöselvityspisteet ja passintarkastus
Bagdadin kansainvälinen lentoasema (arab. مطار بغداد الدولي‎, engl. Baghdad International Airport) (IATA: BGW, ICAO: ORBI)) on Irakin suurin lentoasema. Se sijaitsee noin 16 kilometriä länteen Bagdadin keskustasta. Lentoasema-alue sijaitsee pääosin Bagdadin maakunnan Abu Ghraibin piirikunnan itäosassa.
Terminaali

Lentoaseman päämatkustajaterminaali koostuu neljästä porttialueesta terminaaleista: A, B, C ja D. Terminaaleista D rakennettiin peruskorjauksen aikana. Pääterminaalin katon muotoon on ollut mallina taatelipalmu.
Tekniikka > Kiitotiet

Lentoasemalla on kaksi rinnakkaista kiitotietä. Kiitotie 15L/33R on 4 000 metriä pitkä ja 60 metriä leveä. Kiitotie 15R/33L on 3 301 metriä pitkä ja 45 metriä leveä. Molemmat kiitotiet ovat betonipäälysteisiä. Peruskorjauksen aikana niiden valaistusjärjestelmä uusittiin ja 2 600 kiitotievalaisinta vaihdettiin uusiin.
Tekniikka > Lennonjohtotorni

Lennonjohtokeskus ja -torni uusittiin vuonna 2005. Lennonjohtotorni sijaitsee pohjoiseen pääterminaalista.
Lentoaseman historia

Lentoasema rakennettiin vuosina 1979–1982 ja sen rakennuskustannukset olivat tuolloin yli 900 miljoonan dollaria. Sen nimi oli silloin Saddam Husseinin Saddamin kansainvälinen lentoasema. Kaupallinen liikenne lentokentällä loppui sen jälkeen kun YK asetti Irakille pakotteet Kuwaitin miehityksen johdosta. Lentokenttä avattiin uudelleen kaupallisille lennoille heinäkuussa 2003 kun Yhdysvaltojen johtamat joukot hyökkäsivät Irakiin. Lentoaseman nimi vaihdettiin tuolloin Bagdadin kansainväliseksi lentoasemaksi. Lentoasema vaurioitu pahoin sodan aikana ja peruskorjattiin Yhdysvaltojen kustannuksella. Sen korjaus kesti 21 kuukautta. Kunnostuksen jälkeen lentokentän kapasitettetti oli 7,5 miljoonaa matkustajaa.
Vuoden 2015 ampumavälikohtaus

Tammikuussa 2015 laskeutumassa olleen Flydubain matkustajakoneeseen osui 3–4 käsiaseen luotia jotka oli ammuttu lentoaseman läheisyydestä. Tapahtuman seurauksena Flydubai, Emirates, Air Arabia ja Etihad Airways -lentoyhtiöt keskeyttivät lentonsa Bagdadiin.
Vuoden 2020 ohjusisku

Iranin Quds-joukkojen komentaja Qassem Suleimani, Irakin Kansan mobilisointiyksikköjen (Hashd al-Shaabi) johtaja Abu Mahdi al-Muhandis ja ainakin viisi muuta ihmistä kuoli Yhdysvaltain lentoasemalle 3. tammikuuta 2020 tekemässä ohjusiskussa. Iran kosti myöhemmin murhat.
Lentokohteet

Baku, Azerbaidžan – Haidar Alijevin kansainvälinen lentoasema GYD
Bahrain, Bahrain – Bahrainin kansainvälinen lentoasema BAH
Minsk, Valko-Venäjä – Minskin kansallinen lentoasema MSQ
Kanton, Kiina – Guangzhou Baiyunin kansainvälinen lentoasema CAN
Kööpenhamina, Tanska – Kööpenhaminan lentoasema CPH
Kairo, Egypti – Kairon kansainvälinen lentoasema CAI
Frankfurt am Main, Saksa – Frankfurt am Mainin lentoasema FRA
Ateena, Kreikka – Ateenan kansainvälinen lentoasema ATH
Mumbai, Intia – Chhatrapati Shivajin kansainvälinen lentoasema BOM
Delhi, Intia – Indira Gandhin kansainvälinen lentoasema DEL
Esfahan, Iran – Isfahan International Airport IFN
Teheran, Iran – Imaami Khomeinin kansainvälinen lentoasema IKA
Mašhad, Iran – Mašhadin kansainvälinen lentoasema MHD
Šīrāz, Iran – Širazin kansainvälinen lentoasema SYZ
Tabriz, Iran – Tabriz Airport TBZ
Tehran, Iran – Mehrabad International Airport THR
Basra, Irak – Basra International Airport BSR
Arbil, Irak – Erbil International Airport EBL
Sulaimaniyya, Irak – Sulaimaniyah International Airport	ISU
Najaf, Irak – Al-Ashraf International Airport NJF
Amman, Jordan – Kuningatar Alian kansainvälinen lentoasema AMM
Kuwait, Kuwait – Kuwaitin kansainvälinen lentoasema KWI
Beirut, Libanon – Rafik Haririn kansainvälinen lentoasema BEY
Kuala Lumpur, Malesia – Kuala Lumpurin kansainvälinen lentoasema KUL
Doha, Qatar – Hamadin kansainvälinen lentoasema DOH
Jedda, Saudi-Arabia – Kuningas Abdilazizin kansainvälinen lentoasema JED
Malmö, Ruotsi – Malmön lentoasema MMX
Damaskos, Syyria – Damaskoksen kansainvälinen lentoasema DAM
Antalya, Turkki – Antalyan lentoasema AYT
Ankara, Turkki – Esenboga International Airport	ESB
Istanbul, Turkki – Istanbul-Atatürkin kansainvälinen lentoasema IST
Istanbul, Turkki – Istanbulin Sabiha Gökçenin kansainvälinen lentoasema SAW
Dubai, Yhdistyneet arabiemiirikunnat – Dubain kansainvälinen lentoasema DXB
Sharjah, Yhdistyneet arabiemiirikunnat – Sharjahin kansainvälinen lentoasema SHJ
Lähde:
Aiheesta muualla

Kuvia tai muita tiedostoja aiheesta Bagdadin kansainvälinen lentoasema Wikimedia Commonsissa
Baghdad International Airport (BIAP) Saddam International Airport GlobalSecurity.org.  7.9.2011. Viitattu 11.2.2020. (englanniksi)
Jääkiekon European Trophy 2013

| Jääkiekon European Trophy 2013 |
| --- | --- |
Järjestyksessä oleva kausi:  neljäs
Joukkueiden määrä:  32
Sarja alkoi:  6. elokuuta 2013
Sarja päättyi:  22. joulukuuta 2013
Runkosarjan voittaja:   Färjestads BK
Mestari:   JYP
Toinen sija:   Färjestad BK
Pistepörssin voittaja:   Chad Kolarik (Linköpings)
Runkosarjan arvokkain pelaaja:   Mika Pyörälä (Kärpät)
Yleisökeskiarvo:  2 571
  ← 2012: 
Jääkiekon European Trophy 2013 on neljäs järjestetty seurajoukkueiden European Trophy turnaus. Turnauksen lohkovaihe käynnistyi 6. elokuuta ja päättyi 8. syyskuuta. Pudotuspelit pelataan Berliinissä 19. joulukuuta ja 22. joulukuuta välisenä aikana.
Turnaukseen osallistuivat samat 32 joukkuetta kuin edelliseen turnaukseen. Joukkueet jaettiin neljään lohkoon, jossa ne pelasivat kahdeksan ottelua. Lopputurnaukseen selviytyi viisi joukkuetta sekä lopputurnauksen isännöitsijä, Eisbären Berlin.